รัฐบาลไทย-ข่าวทำเนียบรัฐบาล-รมว.มท. เป็นประธานเปิดศูนย์อำนวยการป้องกันและลดอุบัติเหตุทางถนนช่วงเทศกาลปีใหม่ 2560 สั่งคุมเข้มทุกมาตรการ มุ่งลดปัจจัยเสี่ยงอุบัติเหตุทางถนนในทุกมิติเพื่อดูแลความปลอดภัยให้ประชาชน
วันพฤหัสบดีที่ 29 ธันวาคม 2559
รมว.มท. เป็นประธานเปิดศูนย์อํานวยการป้องกันและลดอุบัติเหตุทางถนนช่วงเทศกาลปีใหม่ 2560 สั่งคุมเข้มทุกมาตรการ มุ่งลดปัจจัยเสี่ยงอุบัติเหตุทางถนนในทุกมิติเพื่อดูแลความปลอดภัยให้ประชาชน
รมว.มท. เป็นประธานเปิดศูนย์อํานวยการป้องกันและลดอุบัติเหตุทางถนนช่วงเทศกาลปีใหม่ 2560
สั่งคุมเข้มทุกมาตรการ มุ่งลดปัจจัยเสี่ยงอุบัติเหตุทางถนนในทุกมิติ เพื่อดูแลความปลอดภัยให้ประชาชน
วันนี้ (29ธ.ค.59)เวลา10.00น. ณ ห้องประชุม1อาคาร3ชั้น5กรมป้องกันและบรรเทาสาธารณภัยพลเอก อนุพงษ์ เผ่าจินดา รัฐมนตรีว่าการกระทรวงมหาดไทย ในฐานะประธานกรรมการและผู้อํานวยการศูนย์อํานวยการความปลอดภัยทางถนนเป็นประธานพิธีเปิดศูนย์อํานวยการป้องกันและลดอุบัติเหตุทางถนนประจําปี2560เพื่อขับเคลื่อนการสร้างความปลอดภัยทางถนน ภายใต้แนวคิด"ขับรถมีน้ําใจ รักษาวินัยจราจร"เน้นการบูรณาการในรูปแบบประชารัฐ และการบริหารจัดการในมิติเชิงพื้นที่ มีการบังคับใช้กฎหมายและเพิ่มความเข้มข้นในการจัดตั้งจุดตรวจ ด่านตํารวจ และจุดบริการบนเส้นทางสายต่างๆ ทั้งสายหลัก และสายรอง ควบคู่กับการดําเนินการด้านมาตรการสังคม เพื่อคุมเข้มพฤติกรรมเสี่ยงของผู้ใช้รถใช้ถนน เพื่อให้การดําเนินงานป้องกันและลดอุบัติเหตุทางถนนเกิดผลสัมฤทธิ์อย่างเป็นรูปธรรม และประชาชนได้เดินทางสัญจรอย่างปลอดภัยและมีความสุขในช่วงเทศกาลปีใหม่
โอกาสนี้รัฐมนตรีว่าการกระทรวงมหาดไทยได้มอบนโยบายในการดําเนินงานให้กับศูนย์อํานวยการป้องกันและลดอุบัติเหตุทางถนนช่วงเทศกาลปีใหม่2560โดยกล่าวว่า วันนี้ทุกฝ่ายได้มีการเตรียมพร้อมในการดําเนินการตามแผนป้องกันและลดอุบัติเหตทางถนนที่ได้กําหนดไว้ ซึ่งในช่วงเทศกาลปีใหม่ของทุกปีจะมีประชาชนเดินทางกลับภูมิลําเนาหรือท่องเที่ยวในสถานที่ต่างๆ เป็นจํานวนมาก ทําให้มีผู้บาดเจ็บและเสียชีวิตจากอุบัติเหตุทางถนนเพิ่มสูงขึ้น และยังเป็นช่วงที่มีสถิติอุบัติเหตุทางถนนสูงกว่าช่วงปกติ นายกรัฐมนตรีมีความห่วงใยเรื่องดังกล่าวและได้ให้ความสําคัญในการป้องกันและการเตรียมความพร้อมเพื่อดูแลประชาชนในช่วงเทศกาล เพื่อลดปัญหาอุบัติเหตุทางถนนที่อาจจะเกิดขึ้น โดยเฉพาะในช่วงปีใหม่ให้เพิ่มความเข้มงวดกวดขันให้มากขึ้น เพื่อให้พี่น้องประชาชนได้รับความปลอดภัยในการเดินทาง
สําหรับการดําเนินการป้องกันและลดอุบัติเหตุทางถนนในช่วงเทศกาลปีใหม่2560นี้ ศูนย์อํานวยการความปลอดภัยทางถนน (ศปถ.) โดยความร่วมมือของกระทรวงมหาดไทย กรมป้องกันและบรรเทาสาธารณภัย และหน่วยงานภาคีเครือข่ายได้บูรณาการขับเคลื่อนการป้องกันและลดอุบัติเหตุทางถนนในช่วงเทศกาลปีใหม่ โดยเฉพาะช่วงควบคุมเข้ม ระหว่างวันที่29ธันวาคม2559 - 4มกราคม2560ภายใต้แนวคิด“ขับรถมีน้ําใจ รักษาวินัยจราจร”เน้นบูรณาการการทํางานในรูปแบบประชารัฐ และการบริหารจัดการในมิติเชิงพื้นที่ (Area Approach)โดยจะดําเนินการคุมเข้มในทุกมาตรการ เพื่อลดปัจจัยเสี่ยงที่เป็นสาเหตุสําคัญของการเกิดอุบัติเหตุทางถนนให้ครอบคลุมในทุกมิติ เช่น ด้านกายภาพ ให้องค์กรปกครองส่วนท้องถิ่นจัดให้มีถนนปลอดภัย ตามมาตรการ "1ท้องถิ่น1ถนนปลอดภัย" และแก้ไขจุดเสี่ยงอุบัติเหตุ โดยเฉพาะจุดตัดรถไฟ ทางร่วม ทางแยก และสภาพแวดล้อมริมทางให้มีความปลอดภัย ด้านยานพาหนะ คุมเข้มมาตรฐานความปลอดภัยของยานพาหนะ โดยเฉพาะรถโดยสารสาธารณะ และขอความร่วมมือผู้ประกอบการขนส่งรถบรรทุกหยุดกิจการในช่วงเทศกาล และส่งเสริมการตรวจสอบสภาพรถก่อนการเดินทาง ด้านการใช้รถใช้ถนน เน้นการประชาสัมพันธ์สถานการณ์อุบัติเหตุ และการจัดตั้งด่านจุดตรวจ จุดพักรถ และจุดบริการตามเส้นทางสายต่างๆ เพื่ออํานวยความสะดวกในการเดินทางแก่ประชาชน ด้านการบังคับใช้กฎหมาย เข้มงวดกวดขันผู้ขับขี่ที่มีพฤติกรรมเสี่ยงอุบัติเหตุ คุมเข้มการจําหน่าย การดื่ม และการเข้าถึงเครื่องดื่มแอลกอฮอล์ให้เป็นไปตามที่กฎหมายกําหนด เน้นการตรวจวัด แอลกอฮอล์ และกวดขันการขับรถเร็ว
ด้านการช่วยเหลือหลังเกิดอุบัติเหตุ มีการบูรณาการเตรียมพร้อมระบบบริการแพทย์ฉุกเฉินให้เข้าถึงจุดเกิดเหตุ และส่งต่อผู้ประสบเหตุอย่างรวดเร็ว ด้านมาตรการสังคม มีการส่งเสริมการจัดกิจกรรมทางศาสนา "1อําเภอ1กิจกรรม" และรณรงค์การใช้รถใช้ถนนอย่างปลอดภัย รวมทั้งยังได้เน้นย้ําให้ทุกหน่วยงานที่เกี่ยวข้องและจังหวัดบูรณาการการทํางานในพื้นที่ร่วมกัน โดยมีการบังคับใช้กฎหมายที่เกี่ยวข้องอย่างเข้มงวด เน้นความเข้มแข็งของสังคมและชุมชน และ ให้ครอบคลุมถึงการดูแลด้านความปลอดภัยทางน้ํา โดยการคุมเข้มความปลอดภัยของท่าเรือ โป๊ะเทียบเรือ เรือโดยสารโดยตรวจสอบให้อยู่ในสภาพมั่นคงแข็งแรง พร้อมจัดเจ้าหน้าที่ดูแลประจําจุดเสี่ยง และจัดเตรียมเครื่องมือและอุปกรณ์ความปลอดภัยให้พร้อมใช้งาน เพื่อให้การช่วยเหลือกรณีประสบอุบัติเหตุได้อย่างทันท่วงที
นอกจากนี้ ในช่วงเทศกาลปีใหม่ในพื้นที่ต่างๆ ได้จัดกิจกรรม“สวดมนต์ข้ามปี”และการทําดีเพื่อพ่อ“เลิกดื่ม เลิกขับเร็ว ร่วมใจใส่หมวกนิรภัย”เพื่อถวายเป็นพระราชกุศล แด่พระบาทสมเด็จพระปรมินทรมหาภูมิพลอดุลยเดช และถวายพระพร แด่สมเด็จพระนางเจ้าสิริกิติ์ พระบรมราชินีนาถ และเพื่อถวายความจงรักภักดี แด่สมเด็จพระเจ้าอยู่หัว มหาวชิราลงกรณ บดินทรเทพยวรางกูร และขอเชิญชวนพี่น้องประชาชนเข้าร่วมกิจกรรมดังกล่าว เพื่อเป็นสิริมงคล เสริมบารมีให้แก่ตนเองและครอบครัว
สุดท้ายนี้ รัฐมนตรีว่าการกระทรวงมหาดไทย ยังได้เน้นย้ําถึงการทํางานของข้าราชการและพนักงานปกครองท้องที่ และท้องถิ่น ซึ่งปฏิบัติหน้าที่อยู่ทั่วทุกหมู่บ้าน ตําบล อําเภอ และจังหวัด ให้ช่วยกันดูแลและร่วมกันแก้ไขปัญหาในพื้นที่ที่เกิดจากอุบัติเหตุ โดยเฉพาะสาเหตุจากการดื่มสุรา แล้วขับขี่ยานพาหนะ ถ้างดดื่มสุราแล้วขับยานพาหนะ หรือไม่ขับรถเร็ว อุบัติเหตุก็จะลดลงอย่างแน่นอน รวมทั้งได้ฝากไปถึงพี่น้องประชาชนว่าแม้เราจะมีมาตรการอย่างไร ที่สําคัญคือประชาชนต้องมีวัฒนธรรมในการใช้รถใช้ถนน ปฏิบัติตามกฎจราจรอย่างเคร่งครัด และต้องมีน้ําใจเอื้อเฟื้อต่อกันบนท้องถนนด้วย จากนั้นได้อวยพรและให้กําลังใจผู้ปฏิบัติงานทุกท่าน ให้มีความพร้อมในการปฏิบัติงานอย่างเข้มแข็ง เชื่อมั่นว่าความร่วมมือในการดําเนินงานในครั้งนี้ของทุกหน่วยงานจะเป็นพลังสําคัญในการขับเคลื่อนการป้องกันและลดอุบัติเหตุทางถนนให้เกิดผลอย่างเป็นรูปธรรม เพื่อรักษาชีวิตและทรัพย์สินของพี่น้องประชาชน และขอให้เทศกาลปีใหม่นี้เป็นเทศกาลแห่งความสุขและความปลอดภัยของคนไทยทุกคน.
ครั้งที่250/2559